**Tokod Nagyközség Önkormányzata Képviselő-testületének 18/2024. (XII. 10.) önkormányzati rendelete**

**az önkormányzat 14/2024.(X.29.) Tokod Nagyközség Önkormányzata Képviselő-testülete és szervei szervezeti és működési szabályzatának módosításáról**

Tokod Nagyközség Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §**

A Tokod Nagyközség Önkormányzata Képviselő-testülete és szervei szervezeti és működési szabályzatáról szóló 14/2024. (X. 29.) önkormányzati rendelet 6. § (3) bekezdése helyébe a következő rendelkezés lép:

„(3) A képviselő-testület az általa elfogadott éves munkatervben meghatározottak szerint – július, augusztus és december hónapok kivételével – havonta tartja rendes üléseit. Az ülést a hónap utolsó hétfői munkanapjára, 17 órai kezdettel kell összehívni a Tokodi Polgármesteri Hivatal tanácstermébe. (2531 Tokod, Kossuth Lajos utca 53.)”

**2. §**

A Tokod Nagyközség Önkormányzata Képviselő-testülete és szervei szervezeti és működési szabályzatáról szóló 14/2024. (X. 29.) önkormányzati rendelet 7. §-a helyébe a következő rendelkezés lép:

**„7. §**

A képviselő-testület évente 9 alkalommal tart rendes ülést a munkatervben rögzített napokon és időpontban.”

**3. §**

A Tokod Nagyközség Önkormányzata Képviselő-testülete és szervei szervezeti és működési szabályzatáról szóló 14/2024. (X. 29.) önkormányzati rendelet 3. melléklete helyébe az 1. melléklet lép.

**4. §**

Ez a rendelet 2024. december 11-én lép hatályba.

*1. melléklet a 18/2024. (XII. 10.) önkormányzati rendelethez*

„*3. melléklet a 14/2024. (X. 29.) önkormányzati rendelethez*

(A melléklet szövegét a(z) 3. melléklet.pdf elnevezésű fájl tartalmazza.)”

Végső előterjesztői indokolás

Tokod Nagyközség Önkormányzata Képviselő-testülete az alakuló ülésén megalkotta 14/2024.(X.29.) Tokod Nagyközség Önkormányzata Képviselő-testülete és szervei szervezeti és működési szabályzatáról szóló önkormányzati rendeletét. Az alakuló ülés óta szükségessé vált módosítani az SZMSZ bizonyos szakaszait.